جمهورباشقانی رجب طیب اردوغان، تورکییه‌نین، آوروپا بیرلیگی ایله ویزا سربستلیگی پروسه‌سین‌ده ۷۲ معیاردان ۶۶سینی تاماملادیغینی سؤیله‌دی.
اردوغان آنکارادا اصلاحات ائیلم قروپونون توپلانتی‌سین‌دا چیخیشین‌دا تورکییه‌نین ۶۰ ایلدیر، آوروپا بیرلیگینه تام اۆیه اولما مباریزه‌سی وئردیگینی بیلدیره‌رک، آوروپا بیرلیگی قوروملارینی اؤز حرصلاری اوچون استیثمار ائد‌نلره بویون اگمه‌یه‌جکرینی وورغولادی.
آوروپا بیرلیگینین تورکییه‌یه اولان احتیاجینین تورکییه‌نین آوروپا بیرلیگینه اولان احتیاجین‌دان داها چوخ اولدوغونا دقت چکه‌ن اردوغان،
"تورکییه‌نی آوروپا عائله‌سینین دیشینا آتماغا چالیشانلارا عناد یولوموزا اصرارلی بیر شکیل‌ده داوام ائدیریک. تورکییه‌نین تام عضو اولاراق یئر آلمادیغی بیر آوروپا بیرلیگینین، قوروجو دگرلرینی تمثیل ادعاسی هاوادا قالماغا محکوم‌دور" دئدی.
تورکییه‌نین، آوروپا بیرلیگی ایله ویزا سربستلیگی پروسه‌سین‌ده ۷۲ معیاردان ۶۶سینی تاماملادیغینی دئین پرزیدنت،
"قالان ۶ معیارلا باغلی آتاجاغیمیز آددیملاری ان قیسا زامان‌دا آتاراق آوروپا بیرلیگینین ویزا سربستلیگینده نه قدر صمیمی اولدوغونو دا گؤرجییک" دئیه دانیش‌دی.
